[{"text_idx": "#000002", "text": "Ta\u0308na viiakse lastekliiniku residendid tuurile uude (veel poolikusse) lastekliinikusse. Uut maja on lubatud juba vist umbes viimased kaksku\u0308mmend aastat, sest kui vahel tekib ku\u0308simus, et miks mo\u0303ni asi on meie roosas majas nii nagu on, saab vastuseks \u201cseda ei hakatud ostma/tegema, sest varsti saame uue maja\u201d. Praeguses Lunini 6 majas on ikka omaette teine maailm ka keskkonna mo\u0303ttes, kus mo\u0303ni Puusepa 8 osakondadega harjunud inimene poleks no\u0303us vo\u0303ib-olla isegi to\u0308o\u0308tama. Ei ole harv, et ambulatoorse vastuvo\u0303tu ajal tuleb akna ette panna va\u0308ikelaste pikkuse mo\u0303o\u0303tmiseks kasutatav kokkurullitav vahend, et aknast tuul ja lumi sisse ei puhuks. Meenub ka lastekirurgia osakond (mis kolib samuti uude lastekliinikusse), kus oli praktika ajal ruumipuuduse to\u0303ttu osakonna alguses palat, ladu ja ma\u0308ngutuba ko\u0303ik u\u0308hes funktsioonis. Teine a\u0308a\u0308rmus tuiskavale lumele on roosa maja keldris asuv Mordor ehk peronali garderoobid, kus tundub suurem osa ajast olevat umbes 100 kraadi. Sauna pole vaja minnagi, piisab riiete vahetamisest, et korralikult higistama hakkaks!"}, {"text_idx": "#000003", "text": "Tuur on igatahes po\u0303nev ja ootusa\u0308revus nu\u0308u\u0308d veel suurem, et saaks lo\u0303puks to\u0308o\u0308tada kohas, kus on erakorralise meditsiini osakonnas pa\u0308riselt ja\u0308lgimispalatid ja infektsioonhaiguste osakonnas erinevate nakkuste ravimiseks selleks sobilik keskkond. Ainus koht, mida roosast majast igatsema ja\u0308a\u0308da, on residentide ruum \u2013 also known as meie konku, nagu me seda kutsume \u2013 ehk ainult residentidele mo\u0303eldud to\u0308o\u0308- ja puhkeruum, kus haiseb natuke nagu vaip, mis on viimased ku\u0308mme aastat kuskil keldris seisnud, kuid kus saab u\u0308ksteisele su\u0308damelt a\u0308ra ra\u0308a\u0308kida ko\u0303ik mured ja koos ka Kolme Tilli pitsat su\u0308u\u0308a, kui keegi lo\u0303una paiku u\u0308hisesse messengeri chatti kirjutab: \u201cKas keegi midagi lo\u0303unaks tellida tahab?\u201d"}, {"text_idx": "#000006", "text": "*Meditsiiniline va\u0308rdkeel ehk ingliskeelsed eesti ka\u0308a\u0308nde- ja po\u0308o\u0308rdelo\u0303ppudega meditsiinipersonali igapa\u0308evases keelekasutuses ka\u0308ibel olevad so\u0303nad. Meditsiiniline va\u0308rdkeel oli minu u\u0308he endise ru\u0308hmakaaslase spetsialiteet ning kursuse lo\u0303puraamatusse sai tema kohta kirja ja\u0308rgnev: \u201cStuudiumi ajal on ta ru\u0308hmas ja\u0308rjepidevalt juurutanud meditsiinilist va\u0308rdkeelt: eelko\u0303ige kirurgide lemmikud \u201cinoperaabelne\u201d, \u201cevidentne\u201d, \u201cfleksiibelne\u201d jpt on tema igapa\u0308evases so\u0303navaras sama loomulik na\u0308htus kui kirurgide puuduvad sissekanded patsientide kohta haiguslugudes. \u201c"}, {"text_idx": "#000010", "text": "It\u2019s roadtrip time! Waze to\u0308o\u0308le ja suund Jo\u0303uluma\u0308e poole. Iga kahe aasta tagant korraldab Eesti Lastearstide Selts kahepa\u0308evast noorte lastearstide konverentsi, kus residentidel, doktorantidel ja noorarstidel on vo\u0303imalus esitleda oma uurimusto\u0308id vo\u0303i huvitavaid haigusjuhte. Kuna pakuti vo\u0303imalust ka kahekesi ettekannet teha, siis ei saa seda kasutamata ja\u0308tta ja teeme haigusjuhu esitluse Beritiga kahe peale (u\u0308ks lastekliiniku arst ku\u0308sis kord, kas me teeme ko\u0303ike Beritiga koos ja vastus sellele on jah). Lisaks hariduslikule komponendile ta\u0308idab traditsiooniline u\u0308ritus ka teist olulist eesma\u0308rki \u2013 u\u0308le pika aja on vo\u0303imalus teiste pediaatria residentidega kokku saada, ko\u0303ik maailma jutud a\u0308ra ra\u0308a\u0308kida ning Eesti meditsiiniko\u0303lakad la\u0308bi arutada. Hommikupoolikul kuskil Pa\u0308rnumaa ku\u0308lapoes sna\u0308kijahil ka\u0308ies ja\u0308i tunne, et enne meid ka\u0308is viimane ostja ilmselt kaks tundi enne meid ja ega ja\u0308rgmine palju varem kui kahe tunni pa\u0308rast meid ei tule. O\u0303htune programm na\u0308eb ette veel ka kohalike rahvatantsijate etteastet ning parimate juhendajate tunnustamist."}]